OpenLLM-France/wikimedia huggingface dataset:
# Cornell (Wisconsin)

Cornell és una població dels Estats Units a l'estat de Wisconsin. Segons el cens del 2000 tenia 1.466 habitants.

## Demografia

Segons el cens del 2000, Cornell tenia 1.466 habitants, 607 habitatges, i 392 famílies. La densitat de població era de 147,8 habitants per km².
Dels 607 habitatges en un 32,8% hi vivien nens de menys de 18 anys, en un 49,9% hi vivien parelles casades, en un 11,7% dones solteres, i en un 35,3% no eren unitats familiars. En el 31,5% dels habitatges hi vivien persones soles el 17,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,89.
Per edats la població es repartia de la següent manera: un 26,5% tenia menys de 18 anys, un 5,9% entre 18 i 24, un 24,8% entre 25 i 44, un 21,1% de 45 a 60 i un 21,8% 65 anys o més.
L'edat mediana era de 39 anys. Per cada 100 dones de 18 o més anys hi havia 80,6 homes.
La renda mediana per habitatge era de 30.690 $ i la renda mediana per família de 38.313 $. Els homes tenien una renda mediana de 30.776 $ mentre que les dones 19.808 $. La renda per capita de la població era de 15.494 $. Aproximadament el 6,8% de les famílies i el 8,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cornell» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Cornell». American Fact Finder. Oficina del Cens dels Estats Units, 12-01-2010.
# Adam Highfield

Adam Highfield (1 de març de 1981) és un porter de futbol neozelandès que actualment juga pel Canterbury United del Campionat de Futbol de Nova Zelanda. Adam Highfield ha jugat per dos equips de la lliga finlandesa de futbol: FC Jokerit i Atlantis FC.

## Trajectòria per club

Highfield el 2002 va jugar amb el FC Jokerit, un equip de la lliga finlandesa de futbol. Però tan sols hi jugà aquella temporada i cap més. Tres anys després, el neozelandès va ser contractat per l'Atlantis FC, un altre equip finlandès. De nou, només hi jugà una temporada amb l'equip.
El 2006 Adam Highfield va ser fitxat per l'equip neozelandès Canterbury United, del Campionat de Futbol de Nova Zelanda. Highfield entre les temporades 2006-07 i 2008-09 jugà en un total de 30 partits. La temporada 2010-11 va ser fitxat per l'Otago United, on hi jugà en un total de 13 partits. La temporada següent, Highfield fou fitxat de nou pel Canterbury United, i des d'aleshores ha jugat en 12 partits.

## Trajectòria internacional

El 2001, Highfield jugà 6 partits amb la selecció neozelandesa sub-20. Va jugar aquests sis partits en la fase classificatòria per a la Copa del Món sub-20 de la FIFA de 2001.

## Referències

* 1 2 (anglès) «Adam Highfield – Performance data». Transfermarkt.co.uk. [Consulta: 29/02/2012.]
* ↑ (anglès) «A. Highfield – Profile with news, career statistics and history». Soccerway.com. [Consulta: 29/02/2012.]
* 1 2 (alemany) «Adam Highfield». WeltFussball.de. [Consulta: 29/02/2012.]
* ↑ (anglès) «Oceania U-20 World Cup 2001 Qualifiers». Rec.Sport.Soccer Statistics Foundation. [Consulta: 29/02/2012.]

## Vegeu també

* Futbol a Nova Zelanda
* Selecció de futbol de Nova Zelanda
* Federació de Futbol de Nova Zelanda

## Enllaços externs

* (anglès) Informació sobre Adam Highfield a transfermarkt.co.uk
* (anglès) Informació sobre Adam Highfield a Soccerway
# Sant Pere de Vivelles

Sant Pere de Vivelles és una església barroca de Palafolls (Maresme) inclosa a l'Inventari del Patrimoni Arquitectònic de Catalunya.

## Descripció

És una ermita situada al veïnat de Vivelles, molt a prop de Sant Genís de Palafolls. S'hi accedeix des de la carretera N-II de Girona, al tram de Malgrat a Tordera, davant del camí que mena a la urbanització de Mas Carbó.
L'ermita es troba dins una propietat que actualment és privada. És d'una sola nau, originàriament, on s'hi ha adossat un nou cos, probablement la casa del sagristà. La façana és senzilla amb porta principal d'arc amb pedres adovellades com les portes de moltes masies de la zona. Sembla que hi havia un magnífic altar d'estil plateresc i una taula de rajoles esmaltades de colors representant a Sant Pere en actitud de beneir.
Actualment està en estat ruïnós i d'abandó. El veí propietari de la finca contigua n'ha tancat el camí.

## Referències

* ↑ «Sant Pere de Vivelles». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 novembre 2016].
* ↑ Sant Pere de Vivelles, patrimoni en perill, Sant Pere de Vivelles, patrimoni en perill. Xevi Salicrú
# Retrat de Venny Soldan-Brofeldt

El Retrat de Venny Soldan-Brofeldt és una pintura a l'oli realitzada per Hanna Hirsch-Pauli cap a l'any 1887. L'obra va ser comprada el 1911 pel Museu d'Art de Gotemburg, on es troba.

## Anàlisi

Hanna Hirsch, va pintar el retrat de la seva amiga finlandesa i companya artista Venny Soldan, (després Venny Soldan-Brofeldt) entre 1886 i 1887 a França, el mateix any que va pintar el seu quadre més famós, L'hora de l'esmorzar. Les dues artistes, tenien 23-24 anys, van romandre juntes a França i tenien un estudi comú a Montparnasse a París i van estudiar a l'Académie Colarossi. Hanna Hirsch havia començat a estudiar art a Estocolm a l'Escola Tècnica i al departament de dones en la Reial Acadèmia de Belles Arts, i més tard va continuar a França, quan una educació artística per a les dones es va obrir a París l'any 1884, juntament amb altres dones joves dels països nòrdics, entre elles Eva Bonnier, Jenny Nyström i Venny Soldan.
Hanna Hirsch va retratar a Venny Soldan en el seu estudi compartit on Venny Soldan es troba asseguda al terra de l'estudi amb les cames esteses i la boca semi oberta. Hirsch va escollir aquest moment inadequat per representar una dona burgesa, d'aquesta manera relaxada amb el vestit i una conducta ocasional.
El Retrat de Venny Soldán se suposa que va estar exposat al Saló de París de 1887. El mateix any, Hanna Hirsch es va enamorar d'un company, també artista, Georg Pauli a París, i van regressar a Suècia a on van contreure matrimoni a l'octubre de 1887. Venny Soldan es va casar l 1891 amb John Brofeldt (més tard Juhani Aho). Hanna Pauli i Venny Soldan-Brofeldt van mantenir correspondència i una amistat tota la vida.

## Europeana 280

Per l'abril de 2016, la pintura Retrat de Venny Soldan-Brofeldt va ser seleccionada com una de les obres artístiques més importants de Suècia pel projecte Europeana.

## Referències

* ↑ «Cher Monsieur – Fatala Qvinna, om en utställning om bland andra Hanna Pauli» (en suec). Judiska museet i Stockholm, 2009. Arxivat de l'original el 2014-11-26. [Consulta: 7 maig 2016].
* ↑ «The Artist Venny Soldan-Brofeldt» (en anglès). [Consulta: 8 maig 2016].
* ↑ «Jessica Kempe: Avslöjande om makarna Pauli i Dagens Nyheter» (en suec), 03-09-2009. [Consulta: 8 maig 2016].
* ↑ «Europeana 280 Blog» (en inglés). Arxivat de l'original el 2016-05-01. [Consulta: 8 maig 2016].

## Enllaços externs

* Målningen på Europenas webbplats (suec)
# Sandín

Sandín (en rus: Сандин) és un poble (un khútor) de Baixkíria, a Rússia, que en el cens del 2010 tenia 13 habitants. Pertany al districte de Iermolàievo.

## Referències

* ↑ Закон Республики Башкортостан от 19.11.2008 № 49-з «Об изменениях в административно-территориальном устройстве Республики Башкортостан в связи с объединением отдельных сельсоветов и передачей населённых пунктов»
# Megumi Takase

Megumi Takase (高瀬 愛実, 10 de novembre de 1990) és una futbolista japonesa.

## Selecció del Japó

Va debutar amb la selecció del Japó el 2010. Va disputar 61 partits amb la selecció del Japó. Ha disputat Copa del Món de 2011 i Jocs Olímpics d'estiu de 2012.

## Estadístiques

Selecció del Japó :
| Anys | Partits | Gols |
| 2010 | 12 | 4 |
| 2011 | 7 | 0 |
| 2012 | 10 | 1 |
| 2013 | 6 | 0 |
| 2014 | 17 | 4 |
| 2015 | 6 | 0 |
| 2016 | 3 | 0 |
| Total | 61 | 9 |

## Referències

* ↑ 2010, 2011, 2012, 2013, 2014, 2015, 2016 Japan Football Association(japonès)

## Enllaços externs

* Megumi Takase, Fitxa a Soccerway
# Óscar Rodríguez

Óscar Rodríguez és el nom dels següents personatges:
* Óscar Rodríguez Arnaiz (Talavera de la Reina, 1998), futbolista espanyol
* Óscar Rodríguez Antequera (Sevilla, 1980), futbolista espanyol
* Óscar Rodríguez Garaicoechea (Burlada, 1995), ciclista espanyol
* Óscar Rodríguez López (Avilés, 1904 - Santander, 1976), futbolista espanyol
* Óscar Andrés Rodríguez Maradiaga (Tegucigalpa, 1942), cardenal hondureny
# Gai Servili Tuca

Gai Servili Tuca (llatí: Gaius Servilius Tucca) va ser un magistrat romà dels segles IV i III aC. Formava part de la gens Servília, una antiga família romana.
Va ser elegit cònsol l'any 284 aC juntament amb Luci Cecili Metel Dentre, segons els Fasti.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1181.
# Come as You Are: The Story of Nirvana

Come as You Are: The Story of Nirvana és una biografia de 1993 de la banda de rock nord-americana Nirvana escrita pel periodista musical Michael Azerrad. Va ser escrita abans del suïcidi del líder de la banda Kurt Cobain. Azerrad es va reunir amb els membres de la banda i va realitzar extenses entrevistes sobre la banda i la història dels seus membres.

## Escriptura i publicació

A finals de 1992, Azerrad va ser contactat per Cobain i la seva dona Courtney Love, que li van demanar que escrivís un llibre sobre Nirvana. Durant els sis mesos següents, Azerrad va realitzar entrevistes i investigacions per al llibre a la zona de Seattle. Després de la finalització del llibre, Doubleday va demanar que Azerrad permetés a Cobain llegir el llibre per cortesia. A Cobain se li va permetre llegir el manuscrit abans de la seva publicació, però no se li va permetre canviar cap contingut a part de corregir errors de fet menors. Azerrad i Cobain es van reunir a l'⁣hotel Warwick de Seattle durant tres dies per revisar el manuscrit. Cobain va aprovar amb entusiasme l'obra d'Azerrad, dient-li "Aquest és el millor llibre de rock que he llegit mai" un cop va acabar de llegir-lo. Doubleday va programar el llançament del llibre per a l'octubre coincidint amb el llançament del tercer àlbum de Nirvana In Utero.
Després de la mort de Cobain, Azerrad va escriure un nou capítol final per a la segona impressió, publicada el 1994.
Azerrad va treballar amb el cineasta AJ Schnack per utilitzar les 25 hores d'entrevistes d'àudio que Azerrad havia realitzat amb Cobain per al llibre com a base per a un documental sobre la vida de Cobain. Titulada Kurt Cobain: About a Son, la pel·lícula va debutar en festivals el 2006.

## Recepció crítica

Entertainment Weekly va donar al llibre una qualificació "A" i va escriure que "entrega la mercaderia". People ho va anomenar "un estudi fascinant de Cobain".

## Referències

* ↑ «Come As You Are: The Story of Nirvana». Penguin Random House Canada. Arxivat de l'original el December 4, 2019. [Consulta: December 3, 2019].
* ↑ Walls, Seth Colter. «Kurt Cobain Thought Nevermind Was Nirvana's Worst Album». Slate Magazine, September 27, 2011.
* 1 2 3 4 5 6 Azerrad, Michael. «My Time with Kurt Cobain». The New Yorker, 22-09-2021. [Consulta: 22 setembre 2021].
* ↑ Post-Intelligencer, Seattle. «The real Kurt Cobain». chicagotribune.com.
* ↑ «Audio tracks help paint the portrait». Los Angeles Times, February 17, 2008.
* ↑ «Come As You Are: The Story of Nirvana». EW.com.
* ↑ «Picks and Pans Review: Come as You Are: the Story of Nirvana». PEOPLE.com.
# Stéphane Sessegnon

Stéphane Sessegnon (Allahé, 1 de juny, 1984) és un futbolista beninès.
És internacional amb la selecció de Benín, amb la qual disputà la Copa d'Àfrica de Nacions 2008.
Tot i que els seus inicis foren al Requins de l'Atlantique de Cotonou, ràpidament passà al futbol francès, on fitxà per l'US Créteil-Lusitanos, dels suburbis de París, on coincidí amb el seu compatriota Noel Seka.
El 19 de maig de 2006 fitxà pel Le Mans un contracte de tres anys. Després de dues grans temporades a aquest club, fitxà per un dels grans del futbol francès, el Paris Saint Germain, per 8 - 10 milions d'euros.

## Referències

* ↑ «Cameroon - Benin Match Report». Arxivat de l'original el 2009-10-13. [Consulta: 25 novembre 2009].
* ↑ «Sessegnon signals Benin belief». Arxivat de l'original el 2009-02-02. [Consulta: 25 novembre 2009].
* ↑ Reims v. Creteil Match Report
* ↑ Creteil v. Gueugnon Match Report
* ↑ Sessegnon, la révélation de Créteil
* ↑ Stéphane Sessegnon signe 3 ans avec Le Mans
* ↑ Le Mans v. Troyes Match Report
* ↑ «PSG: Sessegnon arrive». Arxivat de l'original el 2009-04-17. [Consulta: 25 novembre 2009].
* ↑ PSG sign Benin midfielder Sessegnon
* ↑ PSG sign midfielder Sessegnon

## Enllaços externs

* PSG Arxivat 2011-09-28 a Wayback Machine.
* lfp.fr
# Sant Pere de Vilanova d'Éssera

Sant Pere de Vilanova d'Éssera és una església romànica llombarda del final del segle xii, situada al municipi de Vilanova d'Éssera, dins de la Franja de Ponent a la comarca de la Ribagorça.
La seva planta és una nau i absis cilíndric amb arcuacions cegues i capelles laterals, amb un campanar d'espadanya de dos ulls centrat. La portalada és dovellada de mig punt (renovada). El seu estat és molt bo.
A l'interior conserva un retaule renaixentista tardà encarregat per la família Bardaixí i realitzat entre 1520 i 1530. Consta de cinc carrers i dos pisos més àtic. La talla central de Sant Pere va desaparèixer i tenen una còpia de 2005 sense policromar.
És de taules pintades a l'oli, encara que amb abundant ús d'or. Consta de banc, cos de cinc carrers i àtic de tres. Presenta pilastrilles en el primer, columnetes abalustrades als entrecarrers i fornícula avenerada al carrer central, de la qual falta l'estàtua original de sant Pere, i crucifix de fusta a l'escena del Calvari, que no sembla del retaule. Al banc hi ha les pintures de sant Pau, sant Miquel, santes Llúcia i Bàrbara i sant Pere, i a més les de la Mare de Déu, Crist home de dolors i sant Joan, que adornen el sagrari. En el cos se situen les següents escenes: Presó de Sant Pere i alliberament per l'àngel; Martiri de sant Pere; Translació del cos de sant Esteve i la seva lapidació. A l'àtic l'Anunciació, el Calvari i la Visitació. Com a remat hi ha un relleu amb la figura del Pare Etern. L'autor del retaule s'ha vinculat al mestre de Canillo, pintor del retaule de Sant Joan de Caselles a la localitat de Canillo (Andorra) i que Handler R. Post (A History of Spanish Painting, vol. XII, 1958) identifica amb Joan Llobet o Pedro Alegre. Pot ser un artista de l'escola catalana que treballa a l'àrea limítrof catalanoaragonesa, possible autor del retaule de Santa Margarida de Lascuarre, cremat el 1936.

## Referències

* ↑ Fitxa al Portal románico aragonés
* ↑ Estudi sobre el renaixement a l'Aragó
# Resolució 2151 del Consell de Seguretat de les Nacions Unides

La Resolució 2151 del Consell de Seguretat de les Nacions Unides fou adoptada per unanimitat el 28 d'abril de 2014. A proposta de Nigèria, el Consell va subratllar la importància de la reforma dels serveis de seguretat d'un país després d'un conflicte armat per la pau i la recuperació.

## Contingut

Després d'un conflicte en un país, és important que es reformin el sector de la seguretat, l'exèrcit i la policia d'aquest país. D'aquesta manera es pot preservar la pau i l'estabilitat, lluitar contra la pobresa, aplicar la llei i l'autoritat de l'estat, evitar els conflictes ulteriors i sancionar violacions dels drets humans i del dret internacional humanitari. La supervisió governamental dels serveis de seguretat també és important. Però el propi país ha de decidir sobre això.
Els serveis de seguretat eficients, professionals, responsables i no discriminatoris amb respecte als drets humans i l'aplicació de la llei són la pedra angular de la pau i el desenvolupament sostenible i són importants per evitar conflictes. La major part de les ajudes que l'ONU ofereix per reformar els serveis de seguretat es donen als països africans i alhora una sèrie de països africans s'han convertir en proveïdors importants d'aquesta ajuda. La reforma dels serveis de seguretat és un element central de les operacions de pau, i cada vegada hi ha més complexitat en aquestes operacions.
La reforma dels serveis de seguretat es va fer com a part d'un procés polític nacional general, que seria recolzat per tota la societat. S'ha de prestar especial atenció a la protecció dels nens, les escoles i els hospitals. L'ONU és l'organització adequada per ajudar-hi i també en té molta experiència. A més, la cooperació amb organitzacions regionals és important. Es va demanar al Secretari General que promogués la cooperació amb la Unió Africana.

## Referències

* ↑ Nacions Unides. «Unanimously adopting resolution 2151, SC underscores need for national ownership of security sector reform», 28-04-2014.

## Vegeu també

* Llista de resolucions del Consell de Seguretat de les Nacions Unides 2101 a la 2200 (2013 - 2015)

## Enllaços externs

* PDF Text de la Resolució a UN.org
# Sandøy

Sandøy és un municipi situat al comtat de Møre og Romsdal, Noruega. Té 1.270 habitants (2016) i té una superfície de 20.42 km². El centre administratiu del municipi és el poble de Steinshamn.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 6 maig 2016].

## Enllaços externs

* Sandøy - Lloc web oficial
# Masaki Aiba

Masaki Aiba (en japonès: 相葉雅紀, Aiba Masaki; Chiba, 24 de desembre de 1982) és un cantant i actor japonès, membre del grup Arashi, que pertany a l'agència de talents masculins Johnny & Associates. Va entrar a l'agència com a part dels Johnny's Jr. l'any 1996, amb catorze anys. Va ser escollit membre d'Arashi el 1999, grup amb el qual va debutar el novembre d'aquell any amb el senzill A·RA·SHI. Des d'ençà aleshores, si bé ja anteriorment havia fet aparicions a televisió, va aparèixer més a dorames i altres programes, i es va fer bastant conegut a través d'alguns d'ells. El novembre del 2014 va protagonitzar per primera vegada en solitari una pel·lícula, Miracle.

## Filmografia
### Cinema

| Any | Títol | Paper | Notes |
| 1998 | Shinjuku Shōnen Tantei-dan | Sōsuke Hashiba | |
| 2002 | Pikanchi Life Is Hard Dakedo Happy | Shun Okano | Lead role |
| 2004 | Pikanchi Life Is Hard Dakara Happy | Shun Okano | |
| 2007 | Kiiroi Namida | Shōichi Inoue | |
| 2011 | Nippon Rettou: Ikimonotachi no Monogatari | | Narrador de documental |
| 2014 | Pikanchi Life Is Hard Tabun Happy | Shun Okano | |
| 2014 | Miracle Debikuro-kun no Koi to Mahou | Hikari | |

## Referències

* ↑ «Perfil de Masaki Aiba» (en japonès). Tower Records Japan, 11-05-2015. [Consulta: 6 agost 2015].
# (7) Iris

(7) Iris és un dels majors asteroides del cinturó d'asteroides. Té una superfície de color molt brillant i està compost probablement per una barreja de metalls de níquel-ferro i silicats de ferro i magnesi.
Va ser el setè asteroide descobert, el 13 d'agost de 1847 per John Russell Hind des de l'Observatori George Bishop de Londres. Fou el primer asteroide que descobrí.
El seu nom procedeix d'Iris, deessa grega de l'arc de Sant Martí.
Es va observar a Iris ocultant una estrella el 26 de maig de 1995 i posteriorment el 25 de juliol de 1997. D'ambdues observacions es va calcular un diàmetre d'uns 200 km.
Observacions del seu espectre visual suggereixen que per les seves propietats mineralògiques, Iris pot ser una font de meteorits condrites.

## Referències

* 1 2 3 4 5 6 7 8 9 «JPL Small-Body Database». [Consulta: 16 octubre 2023].
* 1 2 3 4 5 6 7 «JPL Small-Body Database». [Consulta: 23 gener 2024].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 13. Editorial: Springer Science+Business Media. Llengua del terme, de l'obra o del nom: anglès.
* ↑ URL de la referència: http://adsabs.harvard.edu/abs/2006IAUJD..16E..67A. Arxiu de l'URL: https://www.webcitation.org/65OT6cxAX?url=http://adsabs.harvard.edu/abs/2006IAUJD..16E..67A. Data d'arxivament: 12 febrer 2012.
* ↑ URL de la referència: http://www.springerlink.com/content/h747307j43863228/fulltext.pdf.

## Enllaços externs

* E. V. Pitjeva, Estimations of Masses of the Largest Asteroids and the Main Asteroid Belt From Ranging to Planets, Mars Orbiters And Landers Solar System Resarch, Vol. 39 pp. 176 (2005). (anglès)
* M. Hoffmann & E. H. Geyer Spots on 4-VESTA and 7-IRIS - Large Areas or Little Patches, Astronomy & Astrophysics Supplement, Vol. 101, p. 621 (1993). (anglès)
* Y. Ueda et al Surface Material Analysis of the S-type Asteroids: Removing the Space Weathering Effect from Reflectance Spectrum, 34th Annual Lunar and Planetary Science Conference, March 17-21, 2003, League City, Texas, abstract no.2078 (2003). (anglès)
* F. Migliorini et al (7) Iris: a possible source of ordinary chondrites?, Astronomy & Astrophysics, Vol. 321, p. 652 (1997). (anglès)
Viccionari
# Gens Làrcia

La gens Làrcia o Làrtia (en llatí Lartia gens) va ser una gens romana patrícia, que es va destacar al començament de la república mercès a dos dels seus membres, Tit Larci Flau, el primer dictador, i Espuri Larci Flau, el company d'Horaci Cocles en la defensa del Pons Sublicius. Aviat aquest nom va desaparèixer.
El seu origen era etrusc amb l'arrel etrusca Lar que vol dir "senyor" i que es troba a les tombes sota les formes Larth, Lart, Laris, i fins i tot Laree. Titus Livi sempre utilitza la forma Larci (Lartius). Dionís d'Halicarnàs utilitza Λάρκιος i Λάργιος i diu que van portar el cognom Flau (Flavus).

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 723.